5.  ทรัพย์สินที่ใช้ในการประกอบธุรกิจ

    1.  ทรัพย์สินถาวรหลักที่ใช้ในการประกอบธุรกิจของธนาคาร

ณ วันที่ 31 ธันวาคม 2551
ธนาคารเป็นเจ้าของกรรมสิทธิ์เหนือที่ดินและอาคารอันเป็นที่ตั้งสำนักงานใหญ่ ตั้งอยู่เลขที่ 3000
ถนนพหลโยธิน แขวงจอมพล เขตจตุจักร กรุงเทพมหานคร มีเนื้อที่ 8 ไร่ 2 งาน 21 ตารางวา
และเป็นเจ้าของกรรมสิทธิ์เหนือที่ดินและอาคารในสาขาบางแห่งของธนาคาร

ทั้งนี้ สินทรัพย์ถาวรหลักของธนาคารและบริษัทย่อยที่ใช้ในการประกอบธุรกิจ
โดยธนาคารและบริษัทย่อยเป็นเจ้าของ และไม่ติดภาระจำนอง/จำนำ
มีมูลค่าสุทธิหลังหักค่าเสื่อมราคาสะสม และหักค่าเผื่อการด้อยค่า สำหรับรอบปีบัญชีสิ้นสุด ณ วันที่ 31
ธันวาคม 2549-2551 มีรายละเอียดต่อไปนี้

(หน่วย: ล้านบาท)

+-----------------------+--------------+--------------+--------------+
| รายการ                | รอบปีบัญชีสิ้นสุด  |              |              |
|                       | ณ วันที่ 31     |              |              |
|                       | ธันวาคม       |              |              |
+=======================+==============+==============+==============+
|                       | 2551         | 2550         | 2549         |
+-----------------------+--------------+--------------+--------------+
| 1. ที่ดิน                | 8,196        | 6,973        | 7,002        |
+-----------------------+--------------+--------------+--------------+
| 2. อาคาร              | 8,423        | 6,806        | 6,606        |
+-----------------------+--------------+--------------+--------------+
| 3. อุปกรณ์              | 7,499        | 8,747        | 8,411        |
+-----------------------+--------------+--------------+--------------+
| 4. อื่นๆ                | -            | 2            | 31           |
+-----------------------+--------------+--------------+--------------+
|   รวม                 | 24,118       | 22,528       | 22,050       |
+-----------------------+--------------+--------------+--------------+
|   หัก ค่าเผื่อราคาสะสม    | 8,994        | 8,787        | 8,660        |
+-----------------------+--------------+--------------+--------------+
|   ค่าเผื่อการด้อยค่า       | 736          | 674          | 695          |
+-----------------------+--------------+--------------+--------------+
| ที่ดิน อาคาร และอุปกรณ์สุทธิ | 14,388       | 13,067       | 12,695       |
+-----------------------+--------------+--------------+--------------+

2.  สิทธิการเช่า

1. สัญญาเช่าระยะยาว ธนาคารเช่าพื้นที่ อาคาร ตึกแถว จากหน่วยงานราชการ รัฐวิสาหกิจ
และเอกชน เพื่อใช้เป็นที่ทำการของสำนักงานภาค สาขา สาขาย่อย
สำนักงานแลกเปลี่ยนเงินตราต่างประเทศ ที่จอดรถ และติดตั้งตู้เอทีเอ็ม รวม 1,594 แห่ง
โดยมีอายุตามสัญญาเช่า 1-30 ปี มีภาระค่าเช่าที่ต้องจ่ายตามสัญญาเช่าปีละประมาณ 256.56
ล้านบาท

2. สิทธิตามสัญญาเช่า สิทธิตามสัญญาเช่าเป็นกรรมสิทธิ์ของธนาคารตามอายุสัญญาเช่า รวม 5 แห่ง
เป็นจำนวนเงิน 88.30 ล้านบาท ระยะเวลาการเช่า 10-30 ปี โดยใช้เป็นที่ทำการของสาขา

รายละเอียดสัญญาเช่าระยะยาว ที่ดิน และอาคารสำนักงาน

ณ วันที่ 31 ธันวาคม 2551 ธนาคารได้ทำการเช่าที่ดินและอาคาร จากหน่วยงานราชการ
รัฐวิสาหกิจ และเอกชนรวมทั้งสิ้น 1,594 แห่ง
โดยแบ่งเป็นสถานที่เช่าในเขตกรุงเทพมหานครและปริมณฑล 811 แห่ง ต่างจังหวัด 783 แห่ง
โดยมีรายละเอียดดังนี้

+-------------------------------+------------+-----------+-----------+
| คู่สัญญา                         | สถานที่ตั้ง    |           | อายุสัญญา   |
+-------------------------------+------------+-----------+-----------+
|                               | กรุงเทพแล   | ต่างจังหวัด  |           |
|                               | ะเขตปริมณฑล | (แห่ง)     |           |
|                               | (แห่ง)      |           |           |
+-------------------------------+------------+-----------+-----------+
| 1. ที่ดิน (ATM)                  |            |           |           |
+-------------------------------+------------+-----------+-----------+
|   1.1 บุคคลภายนอก              | 665        | 567       | 1-3 ปี     |
+-------------------------------+------------+-----------+-----------+
|   1.2 บุคคลที่มีผลประโยชน์ร่วม      |            |           |           |
+-------------------------------+------------+-----------+-----------+
|   -                           | -          | -         | -         |
|   สำนักงานทรัพย์สินส่วนพระมหากษัตริย์ |            |           |           |
+-------------------------------+------------+-----------+-----------+
|   - กรมธนารักษ์                 | 20         | 59        | 1-3 ปี     |
+-------------------------------+------------+-----------+-----------+
|   - หน่วยงานราชการ/รัฐวิสาหกิจ    | 29         | 28        | 1-3 ปี     |
+-------------------------------+------------+-----------+-----------+
| รวม (1)                       | 714        | 654       |           |
+-------------------------------+------------+-----------+-----------+
| 2. อาคาร (สาขา)               |            |           |           |
+-------------------------------+------------+-----------+-----------+
|   2.1 บุคคลภายนอก              | 63         | 99        | 1-30 ปี    |
+-------------------------------+------------+-----------+-----------+
|   2.2 บุคคลที่มีผลประโยชน์ร่วม      |            |           |           |
+-------------------------------+------------+-----------+-----------+
|   -                           | 3          | 2         | 1-3 ปี     |
|   สำนักงานทรัพย์สินส่วนพระมหากษัตริย์ |            |           |           |
+-------------------------------+------------+-----------+-----------+
|   - กรมธนารักษ์                 | 23         | 25        | 1-30 ปี    |
+-------------------------------+------------+-----------+-----------+
|   - หน่วยงานราชการ/รัฐวิสาหกิจ    | 8          | 3         | 1-30 ปี    |
+-------------------------------+------------+-----------+-----------+
| รวม (2)                       | 97         | 129       |           |
+-------------------------------+------------+-----------+-----------+
| รวมทั้งสิ้น (1)+(2)               | 811        | 783       | 1,594     |
+-------------------------------+------------+-----------+-----------+

5.3 สินทรัพย์ไม่มีตัวตน

ณ วันที่ 31 ธันวาคม 2551 ธนาคารได้มีการจดทะเบียนเครื่องหมายบริการ
และเครื่องหมายการค้า กับกรมทรัพย์สินทางปัญญา กระทรวงพาณิชย์
โดยการจดทะเบียนเครื่องหมายบริการ และเครื่องหมายการค้าดังกล่าวนี้ มีอายุ 10 ปี
นับแต่วันที่จดทะเบียน และอาจต่ออายุได้ทุก ๆ 10 ปี โดยรายละเอียดของเครื่องหมายบริการ
และเครื่องหมายการค้าที่สำคัญ มีดังนี้

  ---------------- ----------------- ------------------ -------------- -------------
  รูปแบบเครื่องหมาย   ประเภทเครื่องหมาย   รายการสินค้า/บริการ   วันที่จดทะเบียน    วันสิ้นอายุ

  []               เครื่องหมายบริการ    ธนาคารพาณิชย์        4 พฤศจิกายน     3 พฤศจิกายน
                                                        2548           2558

  []               เครื่องหมายการค้า    บัตรที่มีแถบแม่เหล็ก     4 พฤศจิกายน     3 พฤศจิกายน
                                                        2548           2558

  []               เครื่องหมายบริการ    ธนาคารพาณิชย์        19 ตุลาคม 2548  18 ตุลาคม 2558

  []               เครื่องหมายการค้า    บัตรที่มีแถบแม่เหล็ก     15 มกราคม 2550 14 มกราคม
                                                                       2560
  ---------------- ----------------- ------------------ -------------- -------------

5.4 นโยบายที่เกี่ยวเนื่องกับการให้สินเชื่อ

5.4.1 นโยบายการจัดชั้นสินทรัพย์ และการกันเงินสำรองเผื่อหนี้สงสัยจะสูญ

ธนาคารได้จัดชั้นสินทรัพย์และกันสำรองตามแนวทางการปฏิบัติของธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์
ซึ่งรวมถึงการจัดชั้นในเชิงคุณภาพ โดยมีแนวปฏิบัติในการจัดชั้นหนี้สินเชื่อเชิงพาณิชย์ (Commercial
Loan) เป็นรายลูกหนี้ ส่วนหนี้สินอุปโภคบริโภค หรือลูกหนี้รายย่อย (Retail Loan)
จะทำการจัดชั้นเป็นรายบัญชีตามระยะเวลาค้างชำระ แต่หากลูกหนี้รายใดใช้สินเชื่อทั้ง 2
ประเภทจะทำการจัดชั้นเป็นรายลูกหนี้ตามแหล่งที่มาของรายได้หลักของลูกหนี้รายนั้น
เพื่อให้สะท้อนถึงคุณภาพของสินทรัพย์ที่แท้จริงและกันสำรองค่าเผื่อหนี้สูญได้อย่างพอเพียง

นอกเหนือจากการกันสำรองตามแนวทางของธนาคารแห่งประเทศไทยดังกล่าวข้างต้น
ธนาคารได้มีการกันสำรองเป็นกลุ่มลูกหนี้ (Collective Approach)
เพิ่มเติมสำหรับลูกหนี้ที่จัดชั้นปกติและจัดชั้นกล่าวถึงเป็นพิเศษ
โดยพิจารณากันเงินสำรองกลุ่มลูกหนี้ดังกล่าวตามระดับความเสี่ยงแต่ละระดับตามนโยบายของธนาคาร

เนื่องจากในปี 2551 ธนาคารมีแผนเร่งรัดในการบริหารจัดการลดสินเชื่อด้อยคุณภาพ
โดยได้คัดเลือกพอร์ตสินเชื่อด้อยคุณภาพจำนวนหนึ่งเพื่อนำออกประมูลขาย
ธนาคารจึงได้ว่าจ้างที่ปรึกษาทางการเงินให้ประเมินมูลค่าที่คาดว่าจะได้รับจากการขายหนี้ด้อยคุณภาพให้แก่นักลงทุน
ซึ่งรวมถึงผลตอบแทนที่คาดหวังของนักลงทุน
และธนาคารได้ตั้งสำรองเผื่อขาดทุนจากการขายบนหนี้ด้อยคุณภาพที่นำออกขายดังกล่าว

สินทรัพย์จัดชั้น ซึ่งหมายรวมถึง เงินลงทุนในหลักทรัพย์ เงินให้สินเชื่อและดอกเบี้ยค้างรับ
(รวมเงินให้สินเชื่อแก่ธนาคารและตลาดเงิน) ทรัพย์สินรอการขาย ที่ดินและอาคาร และสินทรัพย์อื่น
สิ้นสุด ณ วันที่ 31 ธันวาคม 2551 ตามที่ปรากฏในงบการเงินรวมของธนาคาร
จำแนกตามหลักเกณฑ์ที่ธนาคารแห่งประเทศไทยกำหนดได้ดังนี้

หน่วย : ล้านบาท

+----------------+--------+---------+-------+-------+-------+--------+
|                | เงินล   | เงิน     | ทรัพย  | ท     | สินท   | รวม    |
|                | งทุนในห | ให้สินเชื่อ | ์สินรอก | ี่ดินและ | รัพย์อื่น |        |
|                | ลักทรัพย์ | และดอกเ | ารขาย | อาคาร |       |        |
|                |        | บี้ยค้างรับ |       |       |       |        |
+================+========+=========+=======+=======+=======+========+
| จัดชั้นปกติ        | -      | 366,850 | -     | -     | -     | 3      |
|                |        |         |       |       |       | 66,850 |
+----------------+--------+---------+-------+-------+-------+--------+
| จัดช            | -      | 53,729  | -     | -     | -     | 53,729 |
| ั้นกล่าวถึงเป็นพิเศษ |        |         |       |       |       |        |
+----------------+--------+---------+-------+-------+-------+--------+
| จัด             | -      | 9,229   | -     | -     | -     | 9,229  |
| ชั้นต่ำกว่ามาตรฐาน |        |         |       |       |       |        |
+----------------+--------+---------+-------+-------+-------+--------+
| จัดชั้นสงสัย       | -      | 7,505   | -     | -     | -     | 7,505  |
+----------------+--------+---------+-------+-------+-------+--------+
| จัดชั้นสงสัยจะสูญ   | 3,134  | 53,836  | 4,319 | 736   | 520   | 62,545 |
+----------------+--------+---------+-------+-------+-------+--------+
|   รวม          | 3,134  | 491,149 | 4,319 | 736   | 520   | 4      |
|                |        |         |       |       |       | 99,858 |
+----------------+--------+---------+-------+-------+-------+--------+

5.4.2 นโยบายการกันสำรองสำหรับรายการนอกงบดุล

ธนาคารมีการประมาณการหนี้สินจากรายการภาระนอกงบดุลทุกไตรมาส ซึ่งเป็นการกันสำรอง
ตามประกาศธนาคารแห่งประเทศไทย เรื่องแนวปฏิบัติในการกันเงินสำรองสำหรับรายการนอกงบดุล
ฉบับลงวันที่ 23 ธันวาคม 2548 ในการกันเงินสำรองภาระผูกพันนอกงบดุล ดังต่อไปนี้

1. รายการกันสำรองภาระนอกงบดุลที่มีความเสี่ยงด้านเครดิตในระดับสูง
ซึ่งธนาคารแห่งประเทศไทยกำหนดค่าแปลงสภาพ (Credit Conversion Factor)
ในการคำนวณเงินกองทุนที่ต้องดำรงเท่ากับ 1.0

  1.1. กรณีเป็นรายการนอกงบดุลของลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน สงสัย
  สงสัยจะสูญ และสูญ
  ตามหลักเกณฑ์การจัดชั้นสินทรัพย์ที่กำหนดไว้ในประกาศธนาคารแห่งประเทศไทย
  โดยกันเงินสำรองในอัตราเดียวกันกับอัตราการกันเงินสำรองของลูกหนี้รายเดียวกันที่ปรากฏในงบดุล

  1.2 กรณีเป็นรายการนอกงบดุลที่ไม่เป็นลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน สงสัย
  สงสัยจะสูญ และสูญ
  ธนาคารพิจารณากันเงินสำรองภาระผูกพันจากยอดประมาณการความเสียหายที่อาจเกิดขึ้น
  โดยการกันสำรองเป็นกลุ่มลูกหนี้ (Collective Approach) เพิ่มเติมของภาระผูกพันดังกล่าว

2. กรณีเป็นรายการนอกงบดุลที่ธนาคารแห่งประเทศไทยกำหนดค่าแปลงสภาพน้อยกว่า 1.0
และเป็นลูกหนี้ที่จัดชั้นปกติและจัดชั้นกล่าวถึงเป็นพิเศษ
ธนาคารได้มีการกันสำรองภาระผูกพันเป็นกลุ่มลูกหนี้ (Collective Approach)
เพิ่มเติมของภาระผูกพันเช่นเดียวกัน

3. ธนาคารได้ประมาณการหนี้สินอื่น ๆ นอกเหนือจากข้อ 1. และ ข้อ 2.
สำหรับหนี้สินที่มีภาระผูกพันและมีความเป็นไปได้ค่อนข้างแน่นอนที่ธนาคารจะต้องสูญเสียตามภาระผูกพันดังกล่าว

3.  นโยบายการปรับโครงสร้างหนี้

ตั้งแต่เดือนมกราคม 2551 ธนาคารได้ปรับเปลี่ยนองค์กร
และขบวนการบริหารงานด้านสินเชื่อให้มีบทบาทในเชิงรุกมากขึ้น
โดยให้การบริหารสินเชื่อมีผู้รับผิดชอบที่ชัดเจนในลักษณะ End to End Accountability
โดยจัดแยกสายงานสินเชื่อออกเป็นสายงานสินเชื่อรายย่อย (Retail Credit Group)
และสายงานสินเชื่อธุรกิจ (Commercial Credit Group)
เพื่อรองรับและสนับสนุนแผนธุรกิจตามกลุ่มลูกค้า ได้แก่ กลุ่มธุรกิจขนาดใหญ่
กลุ่มธุรกิจขนาดกลางและขนาดย่อม และกลุ่มธุรกิจรายย่อย (Corporate, SME, Consumer)
นอกจากนี้ กลุ่มสายงานสินเชื่อมีความรับผิดชอบตั้งแต่การวิเคราะห์ความเสี่ยงสินเชื่อ อนุมัติสินเชื่อ
รวมถึงบทบาทการรักษาคุณภาพสินทรัพย์และป้องกันมิให้สินเชื่อด้อยคุณภาพลง
และการจัดการกับหนี้ด้อยคุณภาพ โดยจัดการบริหารแยกตามฝ่ายงานให้มีผู้รับผิดชอบโดยตรง

ในการให้สินเชื่อ เมื่อมีการอนุมัติวงเงินสินเชื่อแล้ว
ธนาคารจะประเมินความเสี่ยงของลูกหนี้อย่างสม่ำเสมอ โดยผ่านการทบทวนคุณภาพลูกหนี้ประจำปี
(Annual review) หรือติดตามข้อมูลจากรายงานต่าง ๆ เช่น รายงานการชำระหนี้เกินกำหนด
รายงานลูกหนี้ที่ต้องเฝ้าระวังเป็นพิเศษ เป็นต้น
สิ่งเหล่านี้จะเป็นสัญญาณเตือนเบื้องต้นซึ่งเป็นเครื่องมือที่สำคัญที่ใช้ในการประเมินขอบเขตความเสี่ยงของลูกหนี้
เมื่อใดก็ตามที่มีการประเมินว่าลูกหนี้มีความเสี่ยงเกิดขึ้นอย่างมีนัยสำคัญ
ลูกหนี้รายนั้นจะถูกจัดอยู่ในสถานะลูกหนี้ที่ต้องเฝ้าระวัง (Watch-list status)
และต้องได้รับการติดตามดูแลก่อนที่จะกลายเป็นสินเชื่อที่มีปัญหา

อย่างไรก็ตาม หากเกิดสินเชื่อที่มีปัญหาซึ่งมีความเป็นไปได้ที่ธนาคารจะเกิดการสูญเสีย
ถ้าธนาคารไม่เข้าไปดำเนินการอย่างใดอย่างหนึ่งกับสินเชื่อนั้น ๆ ธนาคารจึงได้กำหนดนโยบาย
และกระบวนการ สำหรับผู้ที่เกี่ยวข้องในการปฏิบัติงานหลัก ๆ ซึ่งได้แก่
ผู้จัดการความสัมพันธ์ลูกค้าธุรกิจ (Relationship Manager - RM), เจ้าหน้าที่สินเชื่อ
(Credit Office - CO) และ เจ้าหน้าที่พัฒนาสินทรัพย์ (Commercial Asset Management
Officer - CAMO)
เพื่อให้มีความเข้าใจร่วมกันในบทบาทหน้าที่ในการรับผิดชอบต่อลูกหนี้ที่มีความเสี่ยงสูงและลูกหนี้ที่มีปัญหา
ซึ่งจะทำให้สามารถป้องกันและแก้ไขหนี้ที่ไม่ก่อให้เกิดรายได้ (Non-performing loan - NPL)
ได้อย่างเหมาะสม ทันต่อเวลา และเป็นมาตรฐานเดียวกัน

สำหรับสินเชื่อธุรกิจได้จัดตั้งฝ่ายพัฒนาสินทรัพย์ ทำหน้าที่หลักในการดูแลสินเชื่อที่มีปัญหา (Problem
loan)

การจัดการสินเชื่อที่มีปัญหา (Manage problem loan) -
ในขั้นนี้ลูกหนี้ที่มีปัญหาถูกโอนมาอยู่ในความดูแลของฝ่ายพัฒนาสินทรัพย์
ซึ่งจะมีขั้นตอนในการดำเนินการกับลูกหนี้ ดังนี้:-

  1. การปรับตารางการชำระหนี้ (Rescheduling) หรือการปรับโครงสร้างหนี้
  (Restructuring) เป็นการดำเนินการทางการเงินและ/หรือทางธุรกิจของลูกหนี้ให้ดีขึ้น
  เพื่อให้สินเชื่อที่มีปัญหาสามารถกลับไปเป็นสินเชื่อที่ก่อให้เกิดรายได้

  2. สำหรับรายที่มีปัญหาเรื้อรัง ธนาคารจะทำการปรับโครงสร้างหนี้ของลูกหนี้ที่มีปัญหาดังกล่าว
  ซึ่งในบางกรณีอาจต้องใช้เวลานาน
  และธนาคารอาจต้องรับชำระหนี้ในคราวเดียวโดยธนาคารมีส่วนสูญเสียในระดับที่ยอมรับได้

นอกจากนี้ ฝ่ายพัฒนาสินทรัพย์ ยังมีหน้าที่ในการให้คำปรึกษาแนะนำแก่หน่วยงานสินเชื่อ
เกี่ยวกับลูกหนี้ที่มีความเสี่ยงสูง ซึ่งเป็นการดำเนินการในเชิงป้องกันอีกด้วย

4.  นโยบาย/เงื่อนไขการรับรู้รายได้ตามเกณฑ์ของธนาคาร
    และตามเกณฑ์ของธนาคารแห่งประเทศไทย

รายได้ดอกเบี้ยและเงินปันผล

กลุ่มธนาคารใช้เกณฑ์คงค้างในการรับรู้รายได้ดอกเบี้ยและส่วนลดจากเงินให้สินเชื่อ
โดยธนาคารระงับการรับรู้รายได้ดอกเบี้ยสำหรับเงินให้กู้ยืมที่ค้างชำระเกินกำหนด 3
เดือนนับจากวันที่ครบกำหนดชำระไม่ว่าจะมีหลักประกันคุ้มหรือไม่
การบันทึกรายได้ดอกเบี้ยหลังจากนั้นจะใช้เกณฑ์เงินสดตามข้อกำหนดของธนาคารแห่งประเทศไทย

ธนาคารบันทึกยกเลิกรายได้ดอกเบี้ยค้างรับของเงินให้สินเชื่อที่ได้บันทึกเป็นรายได้ออกจากบัญชีสำหรับลูกหนี้ที่ค้างชำระดอกเบี้ยเกินกว่า
3 เดือนนับจากวันที่ครบกำหนดชำระดอกเบี้ยตามข้อกำหนดของธนาคารแห่งประเทศไทย

เงินปันผลรับบันทึกในงบกำไรขาดทุนในวันที่กลุ่มธนาคารมีสิทธิได้รับเงินปันผล

  รายได้ค่าธรรมเนียมและบริการ

รายได้ค่าธรรมเนียมและบริการ (ประเภทการจัดการกองทุนรวม การค้าหลักทรัพย์
นายหน้าซื้อขายหลักทรัพย์ การเป็นที่ปรึกษาการลงทุน และการจัดจำหน่ายหลักทรัพย์)
รับรู้เป็นรายได้เมื่อได้ให้บริการแล้ว

5.5 เงินลงทุนในหลักทรัพย์

1.  นโยบายการลงทุน

ปรัชญาในการบริหารเงินลงทุนของธนาคาร คือการลงทุนและการจัดการหลักทรัพย์
โดยยึดหลักความโปร่งใส การมีจรรยาบรรณ การคำนึงถึงผลประโยชน์และความมั่นคงของธนาคาร
สอดคล้องกับเป้าหมายหลักของธนาคารและถูกต้องตามกฎหมาย ระเบียบข้อบังคับของหน่วยงานต่าง
ๆ ที่กำกับดูแลการปฏิบัติงานของธนาคาร โดยมีการกำหนดแนวทางการทำงาน
และการวางกลยุทธ์การลงทุน และการจัดการหลักทรัพย์ให้เป็นไปแบบระมัดระวัง
เน้นการควบคุมและบริหารความเสี่ยง โดยมีการคัดเลือกหลักทรัพย์
การกำหนดสัดส่วนการลงทุนในหลักทรัพย์แต่ละประเภท และแต่ละผู้ออกหลักทรัพย์
การกำหนดวัตถุประสงค์การลงทุนในหลักทรัพย์แต่ละประเภทอย่างชัดเจน ทั้งนี้
การบริหารการลงทุนของธนาคารจะอยู่ภายใต้การกำกับดูแลของคณะกรรมการลงทุน (Investment
Committee) ซึ่งจะมีการจัดประชุมเพื่อหารือกันเป็นประจำ อย่างน้อยเดือนละ 1 ครั้ง
และเนื่องจากคณะประธานเจ้าหน้าที่บริหารได้มีคำสั่งยกเลิกคณะกรรมการลงทุนในเดือนธันวาคม
2551 และให้โอนบทบาท ภาระหน้าที่
และความรับผิดชอบไปยังคณะกรรมการบริหารสินทรัพย์และหนี้สิน (ALCO Committee) ดังนั้น
การบริหารการลงทุนของธนาคารจึงโอนมาอยู่ภายใต้การกำกับดูแลของคณะกรรมการบริหารสินทรัพย์และหนี้สิน
ตั้งแต่เดือนธันวาคม 2551 เป็นต้นมา

ธนาคารได้จัดประเภทเงินลงทุนในหลักทรัพย์สำหรับตราสารหนี้และตราสารทุน โดยแบ่งเป็น 1.
เงินลงทุนชั่วคราว ประเภทเพื่อค้า เผื่อขาย และถือจนครบกำหนด 2.
เงินลงทุนระยะยาวประเภทเผื่อขาย และถือจนครบกำหนด
รวมทั้งเงินลงทุนทั่วไปตามมาตรฐานการบัญชี นอกจากนี้
ธนาคารยังได้กำหนดวัตถุประสงค์ของการลงทุน
และแบ่งสายงานรับผิดชอบในการลงทุนให้สอดคล้องกับวัตถุประสงค์ไว้อย่างชัดเจน
โดยตราสารหนี้ประเภทเงินลงทุนเพื่อค้า (Trading Book)
อยู่ภายใต้การดูแลของสายงานบริหารธุรกิจตลาดเงิน ขณะที่ประเภทเงินลงทุนเพื่อธนาคาร
(Banking Book) อยู่ภายใต้การดูแลของสายงานบริหารเงิน
ส่วนการลงทุนในตราสารทุนอยู่ภายใต้การดูแลของสายงานวาณิชธนกิจ ทั้งนี้
เพื่อป้องกันความขัดแย้งทางผลประโยชน์ (Conflicts of interest) และการใช้ข้อมูลภายใน

เกณฑ์การพิจารณาการลงทุนในหลักทรัพย์ของธนาคาร คำนึงถึงปัจจัยทางด้านความเสี่ยงเป็นหลัก
ทั้งความเสี่ยงด้านเครดิต สภาพคล่อง และสกุลเงิน จากนั้นจึงจะประเมินอายุหลักทรัพย์
ผลตอบแทนจากหลักทรัพย์ และระยะเวลาการลงทุน
เพื่อให้สอดคล้องและเหมาะสมกับวัตถุประสงค์ในการลงทุนและการดำเนินธุรกิจหลักของธนาคาร
ตลอดจนสอดคล้องกับทิศทางและสภาวะตลาดเงินตลาดทุน

2.  การบริหารความเสี่ยงจากการลงทุน

ธนาคารยึดแนวทางการบริหารความเสี่ยงอย่างมีประสิทธิภาพและประสิทธิผล
โดยมีระบบการควบคุมที่รัดกุม
โดยนอกเหนือจากการจัดองค์กรให้มีการแยกการทำงานด้านการลงทุนออกเป็นส่วน คือ
งานด้านการลงทุน การวิเคราะห์ และงานทางด้านปฏิบัติการ
เพื่อให้มีการตรวจสอบซึ่งกันและกันแล้ว ธนาคารยังได้นำการกำหนดขอบเขตการทำธุรกรรม
(Limit) ต่าง ๆ
และวางระบบการรายงานผลกระทบจากการลงทุนเพื่อเป็นเครื่องมือในการควบคุมดูแลความเสี่ยง
ตลอดจนนำกลยุทธ์และเครื่องมือทางการเงินมาใช้ในการบริหารความเสี่ยงเพื่อลดผลกระทบหรือจำกัดความเสี่ยงในการลงทุน
พร้อมทั้งมอบหมายให้หน่วยงานที่เกี่ยวข้องมีหน้าที่ติดตามดูแลการทำธุรกรรมให้เป็นไปตามขอบเขตที่กำหนดไว้
รวมถึงการจัดทำรายงานความเสี่ยงต่อผู้บริหารตามลำดับขั้นเพื่อแจ้งให้ทราบในกรณีที่การทำธุรกรรมใกล้ถึงขอบเขตที่กำหนด
ทั้งนี้ เพื่อให้ดำเนินการป้องกันหรือแก้ไขก่อนที่จะเกิดความเสียหายต่อธนาคาร

3.  การตั้งสำรองค่าเผื่อการด้อยค่า

ธนาคารกำหนดนโยบายการด้อยค่าของเงินลงทุน โดยแบ่งออกเป็น
นโยบายการด้อยค่าของเงินลงทุนในตราสารทุน และนโยบายการด้อยค่าของเงินลงทุนในตราสารหนี้
เพื่อใช้เป็นแนวทางในการกำหนดมาตรฐานของธนาคารสำหรับการประเมินการด้อยค่าและการตั้งสำรองค่าเผื่อการลดค่าของเงินลงทุน
โดยกำหนดหลักเกณฑ์ให้เป็นไปตามนโยบายการบัญชี (Accounting Policy) ของธนาคาร
และสอดคล้องกับมาตรฐานการบัญชี กฎเกณฑ์ของทางการ
และนโยบายภายในของธนาคารที่เกี่ยวข้อง

ธนาคารจะดำเนินการประเมินการด้อยค่าของเงินลงทุนอย่างน้อยปีละ 1 ครั้ง ณ สิ้นงวดบัญชี
หรือเมื่อเงินลงทุนดังกล่าวมีข้อบ่งชี้การด้อยค่า
โดยการประเมินจะพิจารณาจากข้อบ่งชี้การด้อยค่าตามมาตรฐานการบัญชี ฉบับที่ 36
และการประมาณมูลค่าที่คาดว่าจะได้รับคืนในอนาคตตามมาตรฐานการบัญชี ฉบับที่ 40 ทั้งนี้
เมื่อมีข้อบ่งชี้ว่าเงินลงทุนนั้นเกิดการด้อยค่า
หรือเข้าหลักเกณฑ์การด้อยค่าของสินทรัพย์ทางการเงินตามที่กำหนดไว้ในนโยบายการบัญชี
(Accounting Policy) เช่น ราคาตลาดของสินทรัพย์ลดลงอย่างเป็นสาระสำคัญ
มีการเปลี่ยนแปลงที่ส่งผลกระทบทางลบต่อกิจการที่ลงทุนอย่างเป็นสาระสำคัญ
มีความเป็นไปได้ค่อนข้างแน่นอนที่ธนาคารจะไม่สามารถเรียกเก็บเงินต้น
หรือดอกเบี้ยทั้งหมดหรือบางส่วน
อันเป็นผลทำให้ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
ธนาคารจะรับรู้รายการขาดทุนจากการด้อยค่าของเงินลงทุนในงบกำไรขาดทุน

5.6 นโยบายการลงทุนในบริษัทย่อยและบริษัทร่วม

ธนาคารมีนโยบายในการเข้าร่วมลงทุนในบริษัทย่อยและบริษัทร่วม
ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
การบริการทางการเงินของธนาคาร เป็นไปอย่างครบวงจร
และสามารถเอื้อประโยชน์สนับสนุนการดำเนินธุรกิจซึ่งกันและกันได้อย่างเหมาะสม
โดยธุรกิจที่ธนาคารลงทุนจะต้องเป็นธุรกิจที่มีแนวโน้มที่ดี มีความเสี่ยงในระดับที่ยอมรับได้ ทั้งนี้
ในการร่วมลงทุน ธนาคารมุ่งหวังที่จะเข้าไปมีส่วนร่วมในการกำหนดนโยบาย
และแนวทางในการดำเนินงานของบริษัทที่ธนาคารจะเข้าลงทุน
เพื่อให้สอดคล้องกับแผนธุรกิจของธนาคารโดยขนาดของเงินลงทุนจะมีจำนวนไม่เกินวงเงินหรือสัดส่วนตามกฎระเบียบข้อบังคับที่ธนาคารแห่งประเทศไทยอนุญาต

ณ วันที่ 31 ธันวาคม 2551
ธนาคารมีสัดส่วนเงินลงทุนในบริษัทย่อยและบริษัทร่วมทั้งหมดต่อสินทรัพย์รวม
ตามที่ปรากฏในงบการเงินเฉพาะของธนาคาร โดยมีรายละเอียดดังนี้

+-----------------------------+--------------------+-------------------+
| รายการ                      | มูลค่าเงินลงทุนทั้งสิ้น    | สัดส่วนเงินลงทุน      |
|                             |                    |                   |
| (งบเฉพาะธนาคาร)             | (ล้านบาท)           | ต่อสินทรัพย์รวม       |
|                             |                    | (ร้อยละ)           |
+-----------------------------+--------------------+-------------------+
| เงินลงทุนในบริษัทร่วม            | 2,034.74           | 0.36              |
+-----------------------------+--------------------+-------------------+
| เงินลงทุนในบริษัทย่อย            | 188.24             | 0.03              |
+-----------------------------+--------------------+-------------------+
| รว                          | 2,222.98           | 0.39              |
| มเงินลงทุนในบริษัทร่วมและบริษัทย่อย |                    |                   |
+-----------------------------+--------------------+-------------------+
| สินทรัพย์รวม                   | 599,389.40         | 100.00            |
+-----------------------------+--------------------+-------------------+

5.7 นโยบายการบริหารงานในบริษัทย่อยและบริษัทร่วมของธนาคาร

  ขอบเขต อำนาจในการควบคุม/การมีส่วนร่วมในการกำหนดนโยบายที่สำคัญต่อการดำเนินธุรกิจ

ธนาคารมีการกำหนดโดยยึดหลักการปฏิบัติตามแนวทางหลักเกณฑ์การกำกับแบบรวมกลุ่ม
ที่ธนาคารแห่งประเทศไทยจัดทำขึ้นเพื่อกำหนดให้ธนาคารพาณิชย์ภายใต้การกำกับดูแลดำเนินการ
โดยขอบเขตการกำกับดูแลของธนาคารจะแบ่งการกำกับดูแลออกเป็นด้านต่าง ๆ 6 ด้าน
เพื่อให้ครอบคลุมการดำเนินการของบริษัทในกลุ่มธุรกิจการเงินของธนาคารโดยรายละเอียดขอบเขตนโยบายการกำกับดูแลในด้านต่าง
ๆ สามารถสรุปได้ดังนี้

1. นโยบายด้านการบริหารจัดการและควบคุม

เป็นการกำหนดนโยบายในด้านบริหารจัดการและควบคุมการดำเนินงานของบริษัทในกลุ่มธุรกิจการเงินของธนาคาร
เพื่อให้สอดคล้องกับนโยบายหลักของธนาคาร ซึ่งครอบคลุมถึงการจัดทำแผนกลยุทธ์
การจัดทำนโยบายการบริหารความต่อเนื่องทางธุรกิจตามแนวทางของธนาคาร
และการแต่งตั้งกรรมการผู้แทน
เพื่อเข้าไปมีส่วนร่วมในการบริหารจัดการบริษัทในกลุ่มธุรกิจการเงินของธนาคาร
รวมถึงการจัดองค์กรภายในของธนาคาร
เพื่อรับผิดชอบดูแลบริษัทในกลุ่มธุรกิจการเงินของธนาคารตามความเหมาะสม ทั้งนี้
เฉพาะในส่วนของหลักเกณฑ์การแต่งตั้งกรรมการผู้แทน
ธนาคารได้มีการกำหนดแนวทางในการแต่งตั้งไว้โดยครอบคลุมถึงเงินลงทุนในกลุ่มธุรกิจการเงินและเงินลงทุนทั่วไปทั้งหมดของธนาคาร

2. นโยบายด้านการรายงานทางการเงิน

เป็นการกำหนดนโยบายด้านการบัญชีและการจัดทำรายงานทางการเงิน
เพื่อให้ธนาคารสามารถรวบรวมข้อมูลที่เกี่ยวข้องในการจัดทำงบการเงินรวมสำหรับบริษัทในกลุ่มธุรกิจการเงินของธนาคารได้อย่างถูกต้องเป็นไปในแนวทางเดียวกัน
และเป็นไปตามหลักเกณฑ์ที่ธนาคารแห่งประเทศไทยกำหนด
รวมถึงการนำข้อมูลทางการเงินและบัญชีดังกล่าวมาเป็นข้อมูลเพื่อใช้ในการวิเคราะห์ผลการดำเนินงานและฐานะการเงินของบริษัทในกลุ่มธุรกิจการเงินได้อย่างถูกต้องและทันเวลา
เพื่อประโยชน์ในการควบคุม และติดตามผลการดำเนินงาน

3. นโยบายด้านการบริหารความเสี่ยง

เป็นการกำหนดนโยบายด้านการบริหารความเสี่ยงของบริษัทในกลุ่มธุรกิจการเงิน
โดยครอบคลุมความเสี่ยงในด้านต่าง ๆ ที่เกี่ยวข้องกับการดำเนินงานของบริษัท คือ
การบริหารจัดการความเสี่ยงด้านตลาด (Market Risk)
การบริหารจัดการความเสี่ยงด้านสภาพคล่อง (Liquidity Risk)
การบริหารจัดการความเสี่ยงด้านเครดิต (Credit Risk)
รวมถึงการบริหารจัดการความเสี่ยงด้านปฏิบัติการ (Operational Risk)
ซึ่งส่งผลต่อความมั่นคงของบริษัทในกลุ่มได้

4. นโยบายด้านการกำกับดูแลและบรรษัทภิบาล

เป็นการกำหนดนโยบายให้บริษัทในกลุ่มธุรกิจการเงินของธนาคารถือปฏิบัติ
เพื่อให้การดำเนินการของบริษัทเป็นไปตามนโยบายการกำกับดูแลของธนาคาร
และการปฏิบัติตามกฎเกณฑ์ทางการในเรื่องต่าง ๆ ได้แก่
นโยบายการทำธุรกิจกับผู้มีผลประโยชน์เกี่ยวข้องหรือเกี่ยวโยงกัน นโยบายการใช้ข้อมูลระหว่างกัน
และการดำเนินการ/ธุรกรรมที่บริษัทในกลุ่มธุรกิจของธนาคารต้องขอความเห็นชอบจากธนาคารก่อนการดำเนินการ

5. นโยบายด้านภาพลักษณ์องค์กร

เป็นการกำหนดนโยบายเพื่อให้บริษัทในกลุ่มธุรกิจการเงินของธนาคารถือเป็นแนวทางในการดำเนินการเพื่อให้เป็นไปในแนวทางเดียวกัน
และส่งเสริมภาพลักษณ์ของธนาคารซึ่งเป็นสถาบันการเงินทั้งในด้านของการใช้ชื่อและเครื่องหมายการค้า
และการเปิดเผยสารสนเทศของบริษัทในกลุ่มธุรกิจการเงินของธนาคาร

6. นโยบายด้านการตรวจสอบ

เป็นการกำหนดนโยบายเพื่อการตรวจสอบความถูกต้องและเหมาะสมในการดำเนินงานของบริษัทในกลุ่มธุรกิจการเงินของธนาคาร
เพื่อการประเมินประสิทธิภาพของบริษัทในการบริหารความเสี่ยง การควบคุมภายในของบริษัท
รวมถึงการดำเนินการตามนโยบายการกำกับแบบรวมกลุ่มที่ธนาคารจัดทำขึ้น